"Ingen kamp er vigtigere for det amerikanske demokrati-
- end at sikre en alsidig, uafhængig og fri presse." Bill Moyers
SENATSKOMITÉHØRING OM KRIGSVETERANER 2006
Vi fortsætter dagens høring om midler til krigsveteraner.
Senatskomitéen for krigsveteraner erklæres for samlet.
Næste vidne bedes rejse sig og hæve højre hånd.
Jeg beklager. Hæv venligst højre hånd.
Sværger De, at De vil sige sandheden og kun hele sandheden?
Ja.
- Opgiv venligst Deres navn. - Konstabel Adam Greene.
Pensioneret fra hæren.
- Og De har forberedt et vidneudsagn? - Ja.
De må nu læse det op.
Ærede formand. Medlemmer af komitéen.
Jeg takker for muligheden for at tale her i dag.
Jeg tjente i militæret...
Undskyld. Må jeg ikke bare...
- Naturligvis. Værsgo. - Mange tak.
Jeg har altid været glad for tal.
Når der er noget, jeg har svært ved at forstå, hjælper tallene mig altid.
De hjælper mig med at forstå de beslutninger, der er truffet.
Og hvad de beslutninger fik af konsekvenser.
Så hvis det er i orden, vil jeg begynde med tallet 1,4 millioner.
Det er antallet af mænd og kvinder, der tjener i militæret lige nu.
555. Så mange dage gik der, før vi invaderede et land, -
-efter et andet land angreb os.
19. Det var min alder, da jeg lod mig hverve.
3 timer gik der, fra jeg ankom til Irak, -
- til vores transport blev ramt af en hjemmelavet bombe.
Og så er der 15 centimeter.
Så lang var den granatsplint, der skar min rygmarv over.
Problemet med tal er, at de kan virke upersonlige.
Deres beslutning fik livsomvæltende konsekvenser for mig og andre.
Jeg er ikke militærekspert. Jeg ved ikke noget om geopolitik.
Jeg er bare en almindelig amerikaner.
De har bedt mig komme, fordi De har spørgsmål til mig.
Men hvis det er i orden, vil jeg gerne spørge Dem om noget.
Hvordan fanden skete det her?
Kære medborgere.
Netop nu indleder USA og koalitionsstyrker en aktion-
- for at afvæbne Irak, befri folket og forsvare hele verden.
...indledes den såkaldte shock and awe-strategi...
En kæmpe militæroperation, der skal vælte Saddam.
600 krydsermissiler og alle hærens kampflymodeller.
Det er et større angreb end nogensinde før.
Vi bomber hele bygninger med krydsermissiler.
Amerikanske kampfly tæppebombede Bagdad.
3.000 tomahawk-krydsermissiler, præcisionsbomber, laserbomber.
Folk i Bagdad mærker, hvad shock and awe-strategien går ud på.
Lige over grænsen så vi lange rækker af tanks køre ind i landet.
De har mødt modstand.
Hver gang vi i tv ser en tank, en helikopter: "Er det min søn?"
Nu er Bagdad på skudvidde, kun en håndfuld kilometer herfra.
De amerikanske tropper går det sidste stykke frem.
Vi slagter dem alle sammen. De får gravsteder her i Irak.
Hvis Saddam er i live, -
- har han ikke kontrol over militæret eller regeringen.
Det er de første stadier af et omfattende angreb.
Det kan vare længere og blive sværere end forudset.
At hjælpe irakerne med at få et forenet, stabilt og frit land-
-kræver en vedvarende indsats.
Vores tropper vil vende hjem, så snart opgaven er fuldført.
FØLGENDE ER EN SAND HISTORIE
Videre!
- Hvor fører de os hen? - Hold kæft, eller jeg pløkker dig!
- Er du soldat? - Journalist. For Knight Ridder.
- Kender dem ikke. - Du skulle læse noget mere.
- Hvad hedder du? - Jonathan Landay.
Farvel, Jonathan Landay.
Øvelsen er færdig.
I har netop deltaget i Grå Mand-øvelsen.
I har netop bevidnet en, der dumpede øvelsen med et brag.
Hvis en journalist fanges, vil terroristerne holde jer i live-
- i håb om at få informationer eller en løsesum.
Men giver I dem grund til at skyde jer, så gør de det.
Øvelsen går ud på at lære at undgå terroristernes opmærksomhed.
- Bind mig lige op. - Det kan redde dit liv en dag!
Jeg har været i 11 krigszoner, er blevet skudt på og tilfangetaget.
Men hvis du ikke binder mig op nu, kan jeg miste mit job.
Den her øvelse er ubrugelig, hvis jeg skal være gulvvasker.
Endnu et fly er braset ind i World Trade Center
Begge World Trade Centers tårne i New York-
- er blevet ramt af fly inden for 20 minutter.
Først blev det nordlige tårn ramt og påført to gabende huller.
20 minutter senere blev det andet tårn også ramt...
- Vi sender Elizabeth i skole. - Ja. Ellers bliver hun bare bange.
Jeg ringer til Ali og Jennifer.
- Jeg elsker dig. - Jeg elsker dig.
Vi hører fra folk i nærheden af Pentagon, -
- at de har set en endnu ikke bekræftet eksplosion.
Op med dig.
Undskyld, far. Fodboldaftenen trak ud.
Nu rydder vi op.
...her i New York er blevet ramt af fly.
I Washington er der brand ved Pentagon, som er blevet evakueret.
Som det ses, er øverste del af det andet tårn ved at styrte sammen.
Åh gud.
Mange får brug for noget at drikke i aften.
Gratis øl til soldater.
Jeg mangler ord.
Alle regeringskontorer i Washington evakueres netop nu.
Vi står midt i en katastrofe.
Den vigtigste nyhed er, at der er sket noget, der ligner-
- et velplanlagt terrorangreb på både Washington og New York.
De to tårne i World Trade Center er styrtet sammen.
Det er John Walcott fra Knight Ridder. Er han der?
Okay. Sig til ham, jeg prøver igen senere. Tak.
Jeg har lige talt med konen. Hun og børnene tør ikke gå ud.
- Hvad laver de? - Ser over på Det Hvide Hus.
For at se, om det bliver ramt? Gudfader. Tag hjem til din familie.
Sig til dine kolleger, at de skal holde sig fra vinduerne.
Arbejdsteorien lyder, at det er udenlandske terrorister.
Bin Laden-gruppen kommer hurtigt i kikkerten.
Få andre ville kunne planlægge det her.
- Sender vi nogen til New York? - Ken Moore er der allerede.
- Hvad med Udenrigsministeriet? - Powell er i Peru. De får ham hjem.
Vi skal have fat i præsidenten, i hans øverste folk-
- og finde ud af, hvem der står bag.
Så mange kilder og bureauer som muligt skal bekræfte det, -
-vi ved, må være sandt.
Al-Qaeda! Det er al-Qaeda. Det er helt sikkert al-Qaeda.
Hvad fanden er det, du har på?
Konen ville evakuere, men låste katten og nøglerne ind i bilen.
Så jeg måtte cykle herind.
Vi må vide, hvordan de kunne gøre det.
Skal nogen hjem til familien? Det står jer frit for.
- Jeg er lige kommet fra familien. - Så smøger vi ærmerne op. Walcott.
I dag blev vores medborgere, vores livsstil og vores frihed angrebet-
- ved en række planlagte og dødbringende terrorangreb.
Ræk mig lige whiskyen.
- Værsgo. - Tak, min søn.
- På husets regning. - Tak.
- Far siger, vi holder åbent for dem. - De må være bange.
- De er kommandotropper. - De er drenge.
Vores militær er stærkt og beredt.
Vi eftersøger nu dem, der står bag de onde angreb.
Alle efterretningstjenestens og politiets ressourcer-
- er sat ind for at finde de ansvarlige.
33 timer er gået siden det forfærdelige angreb på USA.
En enorm eftersøgning og redningsaktion er i gang.
Vi begynder først nu at forstå katastrofens omfang.
Jeg har ikke sovet i evigheder. Zombier styrer byen nu.
- Vil man gå efter bin Laden? - Jeg kan ikke give dig noget endnu.
Hvornår rammer vi Afghanistan, og hvor længe bliver vi der?
Jeg forsøger selv at få svar på de samme spørgsmål.
Det største emne her til morgen er ikke Afghanistan.
Hvad så?
Irak?
Ifølge Udenrigsministeriet og Pentagon.
I forbindelse med angrebene? De folk aner ikke, hvad de ævler om.
- Det er Rumsfeld. - Er det rigtigt?
Mange i Forsvarsministeriet mener, at et statsstyre står bag.
Ikke bare Rumsfeld. Også ham den glatte Pentagon-rådgiver...
- Mørkets fyrste. - Richard Perle?
Og ham den neokonservative fra den der skide tænketank...
- New American Century. Bill Kristol. - Røvhullet Bill Kristol.
Han får da stådreng over det her.
Tænketanken har forsøgt at skubbe Saddam ud siden 97.
Deres skøre teori er, at hvis de kan skabe ét demokrati i Mellemøsten, -
- vil det på magisk vis formere sig og beskytte Israel.
- De er da kreative. - De sidder i et elfenbenstårn!
I hvilken verden kunne Osama bin Laden-
- og Saddam Hussein slå sig sammen?
Find ud af, om de klaphatte mener det alvorligt med Irak.
Vi hører bare, at nogle ser en forbindelse til Irak.
Hvem?
Hvem der fortalte mig det? Eller hvem der ser den?
- Nogen fra Pentagon. - Vicepræsidentens kontor?
Det er bare teorier.
Er der nogen senatorer, der siger noget andet?
Powell var imod at gå ind i andre lande end Afghanistan.
Gå.
- Ét spørgsmål. - Ingen officielle kommentarer.
En anonym kilde fra efterretningsvæsenet.
- Du må ikke bringe mit navn. - Aldrig.
- Eller mit kontor. - Lillefingerløfte.
Ét spørgsmål.
Undersøger I en forbindelse til Irak?
Og hvad menes der med "I"? Hvis I er USA, så gør nogle det.
Men ikke på mit kontor.
Gør jeg personligt? Bestemt ikke.
- Spørgsmålets anden del... - Nej.
Tak.
Ingen på nationalbiblioteket har kunnet forbinde Saddam og al-Qaeda?
Ingen ville forvente at kunne det.
- Intet forbinder Irak til bin Laden? - Der er ikke engang indicier.
Hvis man skærer Saddam og bin Laden over én kam, -
- forstår man ikke den muslimske verden.
- Det er lidt vagt. - Ingen har villet sige det åbent.
Der spekuleres nok kun bag kulisserne.
- Kan vi ikke skrue op for den? - Angrebet var for kun ti dage siden.
- Pres vores pålidelige kilder. - Jeg får fat i den italienske dame.
- Vil Bomben udtale sig? - Selv anonymt vil hun nok ikke.
Så skru charmen på.
Buongiorno, det er Warren Strobel. Jeg har brug for et godt råd.
Ring venligst til mig snarest muligt. Mange tak.
- Hallo? - Hej, det er Jonathan.
Jeg har ikke noget til dig.
Jeg skriver en artikel om regeringens interesse for Irak.
- Det skal vi ikke tale om. - Nej nej. Helt uofficielt.
- Kan du antyde lidt om... - Farvel, Jonathan.
- Hvad sagde hun? - Jeg skulle hilse.
Over hele landet går flag som varmt brød.
Patriotismen slår ind over USA.
Sådan reagerer USA i tider som disse.
Folket står sammen.
I skolen i dag snakkede de om, hvorfor USA er et godt land.
- Hvad sagde du? - Det er et frit land.
- Det er et godt svar. - Må jeg gå fra bordet?
- Kun hvis jeg får en stor krammer. - Så efter mors krammer.
Jeg er så stolt af dig, skatter. Elsker dig.
Skolen kører nationalismen frem.
Selvfølgelig blomstrer patriotismen nu.
Vil du kalde det patriotisme? Fint nok.
Jeg synes, det lugter langt væk af nationalisme.
Det minder om Jugoslavien før krigen. Mit land blev flået i to.
- Skal du have en hånd? - Nej. Jeg klarer den. Tak.
- Okay. God aften. - I lige måde.
- Hvor langt er snakken om Irak? - Emnet diskuteres.
- Og hvem vinder diskussionen? - Det kan jeg ikke sige.
Min chef vil sende mig til Afghanistan.
Skal han købe en returbillet?
Eller går turen snart videre til Bagdad?
Jeg siger ikke noget.
Jeg mener, at store terrorangreb mod USA er statsstøttede.
Og hvem kunne stå bag det største terrorangreb i historien?
Hvilken stat?
Irak er nok den stat, ens tanker først ledes hen mod.
I Washington tror flere og flere på denne teori.
Woolsey tager til Europa for at finde en forbindelse-
- mellem Saddam og bomben i World Trade Center i 1993.
- Som freelancer? - Han fløj med regeringens jetfly.
- Hvem sendte ham ud? - Viceforsvarsministeren.
- Kan vi tage en kop kaffe? - Jeg ringer.
Det er Warren Strobel. Den tidligere CIA-direktør Woolsey-
- er rejst til Europa. Ved du noget om det?
- Det har jeg ikke iværksat. - Men du ved, at han er rejst?
Jeg kan ikke være din eneste kilde.
Vi tales ved.
John! Woolsey er blevet sendt til Europa-
- for at forbinde Saddam til World Trade Center-bomben i 1993.
Send tåben ud på en tåbelig mission. Er kilden den italienske dame?
Og en diplomat bekræftede, at rejsen er Wolfowitz' idé.
- Hvad laver Forsvarsministeriet? - Vil de se, om teorien stemmer?
Eller har de allerede overbevist sig selv?
Er du sikker på den rejse? Har du en tredje kilde? Hvem?
Jim Woolsey.
Hej. Det er Walcott. Er du frisk på lidt feltarbejde?
Jeg tænkte nok, du ville ringe. Bare ikke allerede.
Hvor meget er der i snakken om Irak?
Meget. Og det afleder opmærksomheden fra de folk, som angreb os.
Hvor snart vil Irak komme i fokus?
Vi har brug for at smide bomber. Der er ikke nok mål i Afghanistan.
Hvad med bin Laden?
Træk bin Laden ud af ligningen, og så vil ingen gå i krig.
Sjettedagen af den fælles offensiv mod Tora Bora, bin Ladens skjul.
Ingen spor efter verdens mest eftersøgte mand.
USA's fly bomber al-Qaeda, mens anti-Talebankampvogne og-tropper-
- møder stærk modstand fra al-Qaedas mænd.
Vi får modstridende oplysninger om bin Ladens tilholdssted.
IRAN, IRAK OG NORDKOREA ONDSKABENS AKSE
Hvad har du der? Er det din åbningstale til i morgen?
- Spiser du frokost i dag? - Ikke med dig.
Jeg skal mødes med tossen fra Udenrigsministeriet.
Hvis jeg lader ham ævle, kommer han til at sige noget godt.
- Frisk fra printeren. - Har du brugt punktummer?
- Ovenikøbet semikoloner. - Årets mønsterstudent i Missouri.
De terrorister, der besatte Afghanistan, -
- er nu sat fast i celler i Guantanamo Bay.
Terrorledere, der fik deres følgere til at ofre livet, -
-må nu løbe for livet.
Vores førsteprioritet, ud over vores egen sikkerhed, -
-er at sikre andre landes frihed-
- for at udbrede demokratiet som livsstil.
Vi forstår, at vi ikke kan være hele verdens politimand, -
-men vi har et ansvar...
Det er John Walcott. Dixie?
- Kan du høre mig? - Ja.
En af drengene ringede og spurgte, hvad fanden der sker.
- Er du stadig i Afghanistan? - Ja, men missionen er blevet uklar.
Man kan ikke bombe et land, der er i stenalderen, tilbage til stenalderen.
Vores andet mål er at hindre regimer, der støtter terror, i-
- at true USA eller vores venner med masseødelæggelsesvåben.
Vi mener, Afghanistan er klar til frihed.
Landet har kæmpet for at befri sig selv fra Taleban i årevis.
Vi jog bin Laden på flugt, og de vil rykke os. Det er sidste chance.
Hvor vil de rykke jer hen?
Visse regimer har været stille siden 11. september.
Men vi kender deres sande natur.
Landet har stærkt brug for den stabilitet, som en retsstat giver.
Nordkorea, Iran, Irak...
Den slags stater og deres terrorist-allierede-
- udgør en ondskabens akse, som truer verdensfreden.
Undskyld, men jeg skal nå at forberede min briefing af Powell.
- Har du brug for mere fra mig? - Nej, nu har jeg nok at tage fat i.
Og I er sikre på, at Afghanistan ønsker et vestligt demokrati?
Ja, lige så sikre, som vi er på Irak.
Det bliver snart alvor med Irak.
Nej, det er det allerede. Saddam skal væk.
Spørgsmålet er kun hvordan. Hyggeligt at sludre med dig.
- Præsidenten vil invadere Irak. - Sagde tossen det?
Ja, og bekræftet af en diplomat, der mødtes med Bush og fik indtryk af, -
- "at det er besluttet at slå til mod Irak".
- Kan vi finde nok til at trykke det? - Ja, desværre.
Det var så den våbenhvile.
Så pænt af os ikke at skyde på dem et øjeblik.
Hvad har du gang i, Smucker?
- Jeg forsøgte at tale med din tolk. - Gav det noget?
I forhold til han lever af at tale, var han usædvanligt stille.
- Han taler kun til mig. - Gør han det?
- Hvad fortæller han dig? - En dollar, og du må læse det.
Lad mig se det.
Bin Laden er forsvundet, ikke?
De fik ham ikke, vel?
Han var her, men de fik ham sgu ikke!
En militærkilde fortæller NBC, -
- at trods al-Qaedas nederlag i Tora Bora-
- mener man nu, at bin Laden er sluppet over grænsen til Pakistan-
- og gemmer sig i krigsherrernes ingenmandsland.
Det her er officielt den mest depri fest nogensinde.
Jeg drikker en flaske vin og stikker hovedet ind i ovnen.
Først skal du møde ham, jeg har fortalt dig om.
- Der kom han! - Glem vinen. Direkte til selvmord.
Ikke ham. Ham der. Jeg præsenterer jer for hinanden.
Hej, Warren! Godt, du kunne komme. Kom med.
Det er min veninde, Lisa Mayr. Det er Warren Strobel, journalist.
Jeg går lige i baren.
- Hej, Lisa. Hyggeligt at møde dig. - Hej.
Lykkedes det dig at komme ind i lejligheden?
Ja ja, undskyld. Jeg kom godt ind.
- Så du er journalist? - Ja. For Knight Ridder.
- Er det et blad eller en avis? - Et konsortium af 31 aviser.
Artiklerne går til alle redaktioner, og de beslutter, om de vil bruge dem.
Jeg har tit tænkt over, hvordan det fungerer.
Jeg blev gift, da jeg var 22.
Og vi blev separeret for nylig.
Det her er lidt akavet. Jeg er ude af træning.
Bare stil mig et spørgsmål.
Okay.
- Republikaner eller demokrat? - Prøv igen.
Selvfølgelig vil hun have, du ringer.
- Måske var det bare networking? - Til en singlefest på valentinsdag?
Så jeg skal ringe?
Nej, lad hende lige svede lidt. Kvinder i 30'erne elsker snøvl.
Jeg har det fint, Arthur. Men jeg er træt af-
- hver morgen at se i avisen, at vores artikler ikke er med.
Philadelphia Inquirer er da en af Knight Ridders aviser.
Hvorfor overhovedet være med, hvis I ikke trykker vores artikler?
Det har vi talt om. Jeres artikler passer ikke ind her lige nu.
Passer ikke ind med hvad? Sandheden? Kan sandheden ikke sælge aviser?
I dag har regeringen for første gang frigivet detaljer om-
- den påståede forbindelse mellem Saddam og al-Qaeda.
Iraks Saddam Hussein siger, at han ikke har masseødelæggelsesvåben.
Han beskylder USA for at bruge den undskyldning for at føre krig.
Mr. Galloway, hvor meget ligner filmen din bog?
Den er 80 % korrekt og 20 % fis. Af Hollywood er det vel godt gået.
- Hvad fik dig til at skrive bogen? - At blive skudt af nordvietnamesere.
Hvad var den største forskel mellem at opleve slaget-
-og at se det i filmen?
Popcornene i Ia Drang var mere salte.
Kan du se paralleller mellem Vietnam og det, der nu sker i Afghanistan?
Det er noget helt andet. Men inden vi begynder at bombe, -
- skal vi tænke godt over, hvad vi lærte af Vietnam.
Og det er?
Når regeringen nosser i det, betaler soldaterne prisen.
Hvad skyldes æren?
Jeg håbede på en autograf fra verdens mest berømte krigskorrespondent.
Jeg hader det cirkus. Journalisten er ikke historien.
Journalisten plejer ikke at få hædersmedaljer.
- Nyder du arbejdet for regeringen? - Ja, for Powell. Ikke for Onkel Sam.
- Savner du journalistikken? - Efter 42 år var en pause tiltrængt.
Jeg startede i Udenrigsministeriet 10. september.
Dagen efter kom mit livs største historie. Så det trækker lidt i mig.
Vi arbejder på noget stort. Det var derfor, jeg kom.
- For at gøre mig misundelig? - For at give dig et tilbud.
Hvis han får fat i abc-våben ... Hvad vil det betyde for verden?
- Skru lige ned. - Jeg ser nyheder.
- Hold op med at kalde det det. - Hej, sønnike.
- Hvad er der, Adam? - Jeg mødte en rekrutteringsofficer.
Måske har du ret. Men hvis du tager fejl, vil mange mennesker dø.
Er du med på, at hvis du melder dig, er der ingen vej tilbage?
- Ja. - Du er stadig et barn.
- Hvis land er blevet angrebet. - Du vil gøre det rette.
Krig er ikke et computerspil. Du aner ikke, hvad du vover dig ud i.
Det kan du tro, jeg ved.
Her. Vis mig, hvor Afghanistan er på det her kort.
Vis mig det. De sender dig om på den anden side af kloden-
- for at kæmpe mod et folk, du ikke anede fandtes.
Hvis du ved, hvad du går ind til, så vis mig Afghanistan på kortet.
Fik far et kort med Vietnam på stukket op i fjæset?
Vi ved nu, at Saddam fortsat arbejder på at skaffe atomvåben.
Vi har blandt andet frafaldne som førstehåndskilder.
Mange af os er overbeviste om, at Saddam snart får atomvåben.
Kort sagt-
- er der ingen tvivl om, at Saddam nu har masseødelæggelsesvåben.
De skruer op for Irak-retorikken. Lad os punktere den ballon.
20 dask til den, der får det bedste citat.
- Hvor er du barnlig. - Hvor er du vattet.
- Du flipper ud, når du taber. - Tab og vind med samme sind.
Jeg gider ikke vædde. Fint så. Må jeg tale med senator Biden?
Biden sagde til Bush: "Din far undgik Bagdad, fordi det vil tage fem år."
O'Hanlon siger: "Det bliver bestemt ikke barnemad."
Det skal være skarpere.
FN-kilde udtaler, at der er bekymring for, at det skaber uro i Mellemøsten.
- Lad mig se jeres noter. - Vent lidt. Jeg har...
Giv mig det. Kom så.
Lad mig så se...
I er dygtige. I ved, hvad der er ved at ske.
Vores læsere skal have at vide, hvad vi har fundet ud af.
"I bedste fald vil amerikanske tropper sidde fast i Irak i årevis-
- for at prædike demokrati for en nation, som aldrig har kendt til det.
I værste fald kan USA's invasion få Iraks etniske grupper i krig, -
- så USA's soldater bliver fanget i en blodig borgerkrig årtier frem."
- Chefen har nosser. - Ja.
- Var de til mig? - Nej. Jo.
Men jeg tænkte, det måske var for tidligt til gaver.
- Det ville have været okay. - Nå, men de landede på min bil.
Så du kan tage dem, nu vi kører til restauranten.
- Fint. - Fint.
Hvad var det mest pinlige, du gjorde før vores date?
Godt. Så indrømmer jeg, at jeg forberedte mig ved-
- at læse op på Irak og den muslimske verdens historie.
Er det rigtigt?
For 1400 år siden, da Mohammed døde, -
- stredes muslimerne om hans efterfølger.
Der opstod grupperingerne sunnierne og shiiterne.
Efter anden verdenskrig inddeltes den arabiske verden-
- i tilfældige nationer med sunnimuslimsk styre.
Men Iraks befolkning er kun 20 % sunnimuslimsk.
Så Saddam Hussein er en sunni, der med jernnæve styrer-
- den primært shiitiske befolkning samt 20 % kurdere i Nordirak.
Hvis Saddam fjernes, kan den gamle strid bryde ud i lys lue.
Af dine artikler har jeg lært, at Iran står bag mere terror end Irak.
Og at en vis Chalabi er en værre fusker, der vil tage Saddams plads.
Og at de neokonservative vil have en invasion.
Og at du er ved at blive min yndlingsjournalist.
- Så er det min tur? - Ud med sproget.
Jeg indrømmer... Det her er lidt pinligt.
Jeg bad min ekskone om at passe mine to sønner i aften.
- Hvorfor er det pinligt? - En barnepige skal man nå hjem til.
Skal vi bede om regningen?
Vi skriver det med eller uden din chefs kommentar!
Ja, det gælder liv eller død! Vi taler sgu om at gå i krig!
- Hallo? - Ingen kommentar?
- Hvad sker der for det smil? - Jeg smiler ikke.
Jeg smiler ikke. Ro på. Du skal ikke blande dig.
Hun må gerne lave min selvangivelse.
Strobel, Knight Ridder.
Okay. Jeg kommer straks.
Jeg tror, der er bid.
Hvordan gør man? Stiller I spørgsmål, eller skal jeg bare fortælle?
Bare fang an. Vi siger til, når vi har spørgsmål.
- Og hvad hvis jeg vil være anonym? - Vil du det?
Folk skal vide det, jeg ved. Men ikke vide, hvem jeg er.
Du er vores baggrundskilde. Vi benævner dig "en embedsmand".
Fortæl os det, du har det godt med at sige.
Jeres forudsigelser om, hvad der vil ske, hvis vi går i krig, rammer plet.
- Vi er meget tættere på, end I tror. - Hvor tæt?
En hemmelig krigsplanlægningsgruppe med egen efterretning er etableret-
- for at omgå resten af efterretningstjenesterne.
De mødes der, hvor jeg arbejder.
- I hvilken bygning? - Den med fem sider.
- Du er ikke med i gruppen? - Hvordan ved du så det her?
Mit bord står over for dem.
- Hvilket kontor arbejder du for? - Sydasien-afdelingen.
Men det må I ikke afsløre.
- Er du analytiker? - Ja. Det må I heller ikke skrive.
Jeg taler som amerikansk borger. Jeg kan ikke lide det, de gør.
En lille håndfuld mænd uden militærerfaring-
- træffer beslutninger ud fra fordægtige efterretninger.
De beslutninger går ud over vores soldater.
Jeg har selv været ude som soldat. Jeg kan ikke bare tie.
Hvad mener du med "fordægtige efterretninger"?
De har udviklet en model, der ikke følger nogen efterretningsprincipper.
- På hvilken måde? - Beslutningen træffes.
Derefter søger man efterretninger, der kan underbygge beslutningen.
- Hvor ved du det fra? - De er ligeglade med arabere.
Israelere kommer ind uden pas, uden sikkerhedsgodkendelse.
Regeringen har i årevis støttet en gruppe eksil-dissidenter, -
-som kaldes Iraks Nationalkongres.
Vi kender lederen, Chalabi.
Ham vil de indsætte som Iraks nye leder.
Vi har forsøgt at få et møde med ham. Hvem står bag operationen?
Donald Rumsfeld.
Har I nogen beviser for, at Irak har forsøgt-
- at forsyne terrorister med masseødelæggelsesvåben?
Rapporter, der hævder, at ting ikke er sket, er altid interessante.
Vi ved, der er den kendte viden. Der er ting, vi ved, at vi ved.
Der er også kendte ubekendte. Ting, vi ved, vi ikke ved.
Der er også ukendte ubekendte. Ting, vi ikke ved, vi ikke ved.
Vores teori er, at regeringen allerede har besluttet at gå i krig.
Det er ikke bare en teori.
Flere har sagt, at Rumsfeld anfører efterretningsindsamlingen.
Det er ikke så meget indsamling som selektiv udvælgelse.
Er der ikke bid, tager de bare en lort og giver den et drys glimmer.
Du lyder irriteret.
Jeg skal lede efter muligvis ikke-eksisterende våben-
- for at retfærdiggøre en sikkert ikke klog krig.
- Har I fundet beviser for abc-våben? - Nej.
- Men Saddam vil anskaffe sig nogle? - Og jeg vil kneppe Jennifer Lopez.
Jeg fornemmer, at ingen af delene vil ske.
Vi nævner dig ikke ved navn, men må vi citere dig?
Har I fundet beviser for, at Saddam er tæt på at skaffe atomvåben?
Vi har gennemsøgt hver en hule og hver en kamelrøv i Irak.
Her har du dit citat: "Gu har vi røv."
- Den gør jeg lige stueren. - Men stærk formulering.
- Nogen stjæler vist New York Times. - Jeg har afbestilt abonnementet.
- Det er ren propaganda. - Det er mit job at følge med!
De bringer bare Udenrigsministeriet og Pentagons pressemeddelelser.
Det er ikke en rigtig avis.
Har du haft en god dag?
Warren og jeg talte med en herre fra efterretningsvæsenet, -
- der bekræftede, at regeringens påstand om abc-våben ikke holder.
Det er jo det, jeg siger.
Desværre kan jeg ikke bruge din mavefornemmelse som kilde.
- Det er det, de gør. De lyver. - Vi prøver at stille dem til ansvar.
Jeg håber virkelig, at jeg tager fejl.
Men Bush-regeringen skider på sandheden. Også på jeres artikler.
Hvis de vil have krig, så får de det.
Hverken du eller det første forfatningstillæg kan stoppe dem.
Mangel på beviser for irakiske våben bekymrer topembedsmænd
Friske nyheder.
USA siger, Hussein øger jagten på atombombe-dele
"De sidste 14 måneder har Irak forsøgt at købe aluminiumsrør, -
- som amerikanske embedsmænd mener skal bruges til at berige uran."
- Én ting er sikkert. - Hvad?
Vi kan ikke begge have ret.
- Hvem ringer du til? - Bomben.
Hvorfor skulle hun pludselig ville tale om abc-våben?
Det kaldes en charmeoffensiv.
Landay.
Det er Joe Galloway.
- Han går endda som en krigshelt. - Hallo?
- Hej. Det er Landay. - Hej, Jonathan.
- Vildt vejr, hvad? - Vil du sludre om vejret?
Nej nej. Jeg vil spørge dig om abc-våben. Kun som baggrund.
- Farvel, Jonathan. - Du må ikke lægge på.
Virkelig storslået charmeoffensiv.
Vi har brug for dig her.
Du har oparbejdet adgang til kilder, som Landay og Strobel ikke kan få.
Jeg gør det let for dig. Du får en klumme. Kun der står dit navn.
Du må skrive alt det, du vil, ved siden af.
- Det giver ingen hæder. - Hæder er til de unge.
Jeg vender lige tanken.
Nu til Irak.
Du har udtalt, at Irak udgør en dødelig trussel mod USA.
- Definer "dødelig trussel". - Det kan godt tage tid.
Det er vigtigt at huske på, at verden er en anden nu.
Jeg havde helt glemt, at verden er en anden.
Hvad har han anskaffet, som du tror vil styrke hans atomprogram?
Atomvåben kan jo bestå af især aluminiumsrør, -
- som beskrevet i New York Times i morges.
Jeg henviser til avisen. Jeg kan ikke nævne efterretningskilderne.
Det er nu offentligt kendt, at han har forsøgt at skaffe våben.
Og at det er lykkedes os at hindre ham i det ad denne kanal.
Der skal bruges rør til at bygge den centrifuge, -
- der er nødvendig for at kunne berige uran, -
-når man bygger en bombe.
Godt, nogen lækkede det til Times.
Så skal han ikke anholdes for at afsløre fortrolige oplysninger.
Hvor fik Judith Miller mon den oplysning fra?
Går det dig på, at I i over et år ikke har kunnet fange bin Laden?
Jeg vil gerne se ham i fjernsynet i håndjern, om jeg så må sige.
Det vil alle nok gerne. Men det spolerer ikke min nattesøvn.
Visse teoretikere mener, han er død. Vi hører intet til ham.
Jeg ved det ikke. Er Jorden flad eller rund?
- Er der tvivl om, at Jorden er rund? - Vi har kilder fra begge sider.
USA's militær er utrolig effektivt.
Det ville ikke blive hårde kampe. Vi ville vinde og nå vores mål.
- Landay... - Ja?
Vi har da ret, ikke?
Hør her, alle sammen!
Vi er ikke NBC.
Vi er ikke ABC, CBS, Fox eller CNN.
Vi er ikke New York Times eller Washington Post.
Vi er Knight Ridder.
Vi har læsere, der bor i byer med militærbaser.
Fort Benning. Fort Bragg. Fort Jackson.
Og over 40 andre militærbaser spredt ud over USA.
Hvis alle andre medier vil agere stenografer for Bush-regeringen, -
-så dem om det.
Vi skriver ikke for folk, som sender andre folks unger i krig.
Vi skriver for folk, hvis unger bliver sendt i krig.
Når regeringen udtaler sig, skal I stille ét spørgsmål:
Er det sandt?
Jeg har vendt tanken.
Så tager vi fat.
Embedsmænd gæstede talkshows og talte for en invasion af Irak.
Hvem er med i Office of Special Plans?
Wolfowitz. Feith og et par andre.
I stedet for at lytte til erfarne folk inden for trusselsvurdering-
- sender de tvivlsomme efterretninger direkte til Det Hvide Hus.
George Tenet fortalte senatorerne, at han ikke kunne udelukke-
- samarbejde mellem bin Laden og al-Qaeda.
De aluminiumsrør er for små til at kunne berige uran.
- Og? - De kan ikke bruges i en atombombe.
Præsidenten vil ikke tillade nationer at udvikle abc-våben, -
- hvis de vil bevæbne terrorister, som kan angribe USA.
- Cheney vil lukke munden på Powell. - Hvor får han det fra?
Der er stigende opbakning i regeringen til at fjerne Saddam.
Regeringen peger på et hemmeligt møde-
- mellem irakisk efterretningsvæsen og terroristen Mohammed Atta.
Regeringen vil have Sikkerhedsrådet til at presse Irak...
Bush vil i dag tale i FN for at samle en international koalition.
Det Hvide Hus vil have kongressen til at blåstemple en krig i Irak.
Så snart noget bare minder om et bevis, lækker de det til Times.
Jeg ved, du ikke kan udtale dig, men vær sød ikke at lægge på.
Vicepræsidenten gik til veteranforeningen og sagde, -
- at Saddam Hussein er på nippet til at udvikle atomvåben.
Bagefter sagde han det samme på landsdækkende tv.
- Hvad er dit spørgsmål? - Stil spørgsmålet.
Jeg vil vide, om Cheney ignorerer pålidelige efterretninger, -
- som modsiger hans formodninger? Eller får han dårlige efterretninger?
Vicepræsidenten lyver.
- Tusind tak. - Hvad sagde hun?
- Han lyver. Cheney lyver! - Cheney lyver. Han lyver!
- John! - Han lyver!
- Hvor fanden er han? Her. Han lyver. - Cheney lyver.
- Hvem har I det fra? - Bomben.
Nu ved vi, at snakken går. Vi skal opsnuse meningsforskelle.
Jeg har måske en fyr. En af mine sædvanlige kilder.
STATSEMBEDSMAND
- Du ville ikke mødes i p-kælderen? - Jo, hvis de serverede pad thai.
- Hvordan går otiummet? - Jeg var pensionist i fire timer.
- Er du på Knight Ridder? - Hvordan ved du det allerede?
- Jeg har mine metoder. - Har du fulgt vores arbejde?
I er ene om at redde den frie presse fra at uddø.
De store aviser har ikke trykt noget af det.
Det er det bedste bevis på, at I har fat i noget.
- Hvad kan jeg hjælpe med? - Adgang til de høje herrer.
- Hvor højt oppe? - Så højt som muligt.
Der er nok ikke noget, der kan overraske dig.
Min ekskone troede, at New Hampshire var Massachusetts hovedstad.
Man kan altid blive overrasket.
- Hvad vil du vide? - Alt det, regeringen skjuler.
Så får vi spist en del pad thai.
Hvad er tidsplanen?
I næste måned skal kongressen stemme om, om vi skal gå i krig.
- Har de flertal? - Det mener regeringen.
For 38 år siden-
- skulle jeg, Robert C. Byrd, stemme om Tonkinbugtresolutionen.
Den gav præsidenten ret til med militær magt-
-at slå væbnede angreb tilbage-
- for at hindre kommunistisk aktivitet i Sydøstasien.
Resolutionen om at sætte USA's militær ind mod Irak-
- er nu færdigdebatteret, og der skal stemmes.
- Mr. Biden. - For.
- Mrs. Clinton. - For.
Den resolution var grundlaget for, at USA gik i krig i Vietnam.
- Mr. Kerry. - For.
- Mr. Lieberman. - For.
Denne resolution førte til, at 58.000 amerikanere døde.
- Mr. McCain. - For.
- Mr. McConnell. - For.
Efter alle de massakrer fandt vi ud af, at vores afstemning-
- om Tonkinbugtresolutionen var baseret på dårlige efterretninger.
Nu gentager det sig.
Senatorerne bør besøge mindesmærket for de faldne i Vietnam.
Der står dagligt en og græder over tabet af en af sine kære.
Husk altid på senator Morses ord: "Resolutionen bliver vedtaget.
De senatorer, som stemmer for, vil fortryde det resten af livet."
Vi har K-10 og Dixie. Vi behøver ikke flere kilder.
Anklager man forsvarsministeren for en fordækt efterretningsgruppe, -
-må man sikre sig.
Lad resten af klassen høre vittigheden.
Tidligere i dag blev jeg indkaldt til Pentagon.
Rumsfeld skrev til mig: "Alle dine kilder er pensionerede generaler."
Jeg sagde: "80 % af mine kilder er aktive militærfolk."
"Nogle af dem arbejder i denne bygning. Et par er her i lokalet."
- Havde du kilder i lokalet? - Nej. Men han brød ud i koldsved.
Hvornår kan vi skrive om Office of Special Plans?
- Vi har allerede... - Vi skal tjekke et par kilder til.
- Hvad fejler dem, I har? - Vi vil være sikre.
Vent ikke, til den springer i luften. Ryk nu på det her.
- Hvornår er du færdig? - Om et par minutter, skat.
- Jeg kan ikke sove for det lys. - Jeg er færdig nu.
Hvad arbejder du på?
Rumsfeld har en hemmelig efterretningsgruppe uden om CIA, -
- der skal fabrikere beviser for at gå i krig.
- Hvad fanden? - Hvad?
Har du talt om det i telefonen?
Ja, selvfølgelig. Og hvad så?
- De hører dig. - Vlatka.
Du skriver om interne magtkampe mellem spioner. Spioner!
De aflytter din telefon, læser dine mails. Her er nok skjulte mikrofoner.
- Du er paranoid. - Du er naiv.
- Vi er ikke i Jugoslavien, men USA. - USA har ændret sig.
Krig er en forretning for dem. De kan slå dig ihjel.
Nu er du langt ude, skat.
- Kom her. - Fatter du da ingenting?
Du ved, hvad de er i stand til. Du har en familie.
Vlatka... Vlatka!
Det ser hårdt ud, det der. Hvad er der galt?
- Vlatka holdt mig oppe hele natten. - Fedt!
- Nej, med konspirationsteorier. - Om hvad?
Hun tror, regeringen overvåger os. Det er jo latterligt.
Tjek din indbakke.
DØ, FUCKING FORRÅDERE!
- John, du skal se det her. - Vent lidt.
Jeg vil meget nødigt sige det en gang til, Arthur.
Han lagde på. Hvad er der?
Hvad gør vi?
FORRÆDERE
- Du er en tøsedreng. - Du er da værre end mig.
Nu er du barnlig. Klap i.
FN's Sikkerhedsråds resolution kan koges ned til to ord:
"Uret tikker".
Iraks eneste alternativ til fuld føjelighed er militær konflikt.
Irak vil fuldstændig afmontere alle masseødelæggelsesvåben.
Det irakiske styre skal bare beslutte hvordan.
PENTAGON ETABLERER EFTERRETNINGSGRUPPE
- De slog os. - Men de forklarer ikke hvorfor.
Lige meget. De fik scoopet.
Der står intet om selektive efterretninger. Vi skriver vores.
Ingen vil have udlægning nummer to.
Vi havde den. Walcott bliver rasende.
Måske har han ikke set det endnu?
- Han har ikke ytret et ord til os. - Han giver os den kolde skulder.
Pis, nu kommer han.
I havde historien. Glem aldrig følelsen af at blive slået.
Kongressen får kun oplysninger direkte fra regeringen.
Irak er lige så stort som Frankrig.
De kan nemt gemme deres abc-våben.
De skifter kun standpunkt, hvis de får uafhængige efterretninger.
Ingen, som støttede krigen mod Irak i kongressen, -
- og heller ikke præsidenten, ville gå i krig bare for at gå i krig.
Rumsfeld har påstået, -
- at en irakisk efterretningsmand tilbød bin Laden asyl i 99.
Hvis det var sandt, ville bin Laden have sagt, Saddam kunne rende ham.
Iraks regering hævder, at Irak ikke har masseødelæggelsesvåben.
De lyver. Næste spørgsmål.
- Din datter er skøn. - Hun slægter sin mor på.
- Mangler du noget, far? Mr. Strobel? - Nej, ellers tak.
- Helt afslappet. - Vi talte lige om jeres artikel.
- I stoler vist ikke på politikerne. - Sådan er journalister.
- Også når emnet er krig? - Især når emnet er krig.
- Tror I ikke, de har abc-våben? - Vi skrev artiklen.
De skriver bare, at regeringen ikke har bevist, at der er abc-våben.
- Og I tror ikke, de vil finde nogen? - Nej, det tror jeg ikke.
- Det kan I ikke vide. - Nej.
Men skal regeringen ikke bevise det, inden vi sender unge i døden?
Og hvis beviset er en paddehattesky?
Nu har du set Fox News igen.
- Rice, Cheney og Bush er enige. - Så må det være sandt.
I er for unge til at huske, hvor tæt vi var på atomkrig i 62.
Du blev født, den dag Kennedy gav ordre til blokaden mod Cuba.
Vores mest magtfulde fjende ville have atomvåben tæt på USA.
Præsidenten måtte vise styrke.
Dagen efter sendte han Stevenson til FN-
- med beviser for, at missilerne fandtes.
Det er ikke bare Fox News. Også Washington Post, New York Times.
Alle de store medier har beviser. Bortset fra jeres.
Jeg glemte burgerbollerne indenfor.
Jeg snupper en øl.
Far, altså!
- Er du okay, makker? - Ja.
- Er vi gode journalister? - Hvad?
Gør vi andet end at praktisere god journalistik?
- Vi gør det, vi skal... - Hvorfor er vi ene om at skrive det?
Du skulle bare se alle sider af ham, inden I tager skridtet videre.
For tre måneder siden gav FN's Sikkerhedsråd Saddam Hussein-
-sidste chance for at afruste.
Vores efterretningstjenester vurderer, at han kan bygge...
Bush og Cheney ignorerer bare FN's våbeninspektører.
Når man skaber sin egen virkelighed, er det nemt at ignorere fakta.
Og så er rettidig omhu for besværligt for medierne?
- Når nyheder skal give profit... - ...bliver kildeadgang en valuta.
Jeg er stolt af dig, John. Du står fast. Det må være svært.
Det er ikke så svært. Jeg kender deres og vores kilder.
"Bush forsikrede irakiske dissidenter om tiden efter Hussein-æraen."
Judith Miller.
Hun ville citere en sandsiger, hvis han sagde, Irak havde abc-våben.
Vi må grave i tidligere fortrolige efterretninger efter en perle.
Jeg ville gerne se, hvordan de har redigeret i de fortrolige.
- Noget nyt om Chalabi? - Jeg holder øje med min gamle chef.
Colin er måske den sidste, der står i vejen for krigen.
USA KRÆVER IRAKISK AFRUSTNING
Dissidenter styrker USA's sag mod Irak
For fanden da!
- Borgmesteren har planlagt festen. - Hej, Arthur!
Jeg tog fejl. Dit hoved er ikke bogstavelig talt oppe i røven på dig.
- Altid godt at se dig. Vent udenfor. - Ét er at ignorere vores artikler.
Men at du trykker de Judith Miller-artikler er samvittighedsløst!
Ikke herinde. Ind på mit kontor. I må have mig undskyldt.
- Jeg står ikke til ansvar for dig. - Ellers var du blevet fyret.
Jeg har et ansvar over for læserne. De er patrioter og støtter hæren.
Hvordan gør du det? Ved at slikke New York Times i røven?
- Jeg har ikke tid til det her. - Nej, du har ikke mere tid.
En dag vil Times undskylde over for sine læsere.
Når den dag kommer, trykker du så også bare deres undskyldning?
Hav en god dag, John.
Krigen mod Irak virker mere og mere uundgåelig.
Vi tæller ned til-
- Powells tale, som kan få verden tættere på en krig.
Soldaterne kan kun vente på ordrer til at angribe.
Hvor er det frustrerende. Jeg kunne ikke have dit job.
Jeg ville engang udfordre mig selv ved at hike i Appalacherne.
Så fandt jeg det på kortet, og ruten er over 3.500 km lang.
- Der indså jeg... - Det ville tage hele livet.
- Vi kan tage ruten sammen. - Det holder jeg dig op på.
I hele verden stiger modstanden mod USA's invasion af Irak.
I både USA, Europa og Mellemøsten har folk demonstreret mod-
- USA's trusler om at invadere Irak.
IRAKS NATIONALKONGRES' KONTOR
Goddag, mr. Strobel og mr. Landay.
Jeg hedder Entifadh Qanbar. Følg med.
- Hvem er han? - Tidligere pizzabud.
Jeg mener det sgu.
Mr. Chalabi, det er mr. Landay og mr. Strobel fra Knight Rider.
- Velkommen. - Tak, fordi vi endelig kunne mødes.
- Jeg har haft travlt. - Med at tale med konkurrenterne.
Jeg taler med dem, der vil tale med mig. Jeg har intet at skjule.
Hvilket ikke kan siges om Saddam.
Apropos Saddam. Hvad ved De om hans våben, og hvor han skjuler dem?
Han har abc-våben. Han skjuler dem. Så meget ved jeg.
- Hvor ved De det fra? - Jeg ved alt, der sker i mit land.
Selvom De ikke har boet i Irak de sidste ti år?
Jeg lever i eksil, men er iraker.
Men hvordan får De, -
- en af Saddams fjender og eksiliraker, adgang til oplysninger?
Jeg er tæt på dissidenternes efterretningskilder.
- Kan vi få det bekræftet? - Nej.
- Det er et problem for os... - Jeg ønsker det samme som USA.
- Et frit og demokratisk Irak. - Med Dem som leder?
Hvis folket i Irak ønsker mig tilbage, så ja.
Jeg vil genopbygge mit land. Ligesom Mandela gjorde i Sydafrika.
Mandela bad ikke USA om at invadere sit land.
- Han bekæmpede ikke terrorister. - Det er der, vi ser advarselsblink.
Insinuerer De, at jeg taler usandt for at fremme egne mål?
- Hvorfor ellers tale usandt? - Jeg lyver ikke.
Saddam har mobile laboratorier til kemiske og biologiske våben.
Han har et atomprogram og terroristforbindelser.
Hvis De ikke tror mig, så spørg alle de andre dissidenter.
De vil sige det samme.
Får de ikke kun oplysninger fra Dem?
Hvis De undrede Dem over, at jeg udskød dette møde...
...så skyldes det Deres indbildske attitude.
De vil ikke skrive noget af det, jeg siger.
- Skal vi da bare agere heppekor? - Vi må vist hellere gå.
- Tak, fordi De tog Dem tid. - Nu forstår jeg, at ingen læser jer.
Jeg er fortaler for at fjerne en ond diktator og få et frit Irak, -
- der en dag kan blive jeres nære allierede.
Israels og hele den vestlige verdens allierede.
Hvordan skal det ske, efter Saddam er væk?
Han siger, verden bliver bedre, men hvordan?
Hvordan vil I fjerne Saddam uden at skabe blodig borgerkrig i Irak?
Fortæl os noget, der giver mening. Så skriver vi artiklen i dag.
Det kan du ikke! Du aner ikke, hvad der sker bagefter.
Jeg vil hellere skrive for et skoleblad end bruges af dig-
-til at sælge amerikanerne dit lort!
Og det hedder faktisk Knight Ridder.
Powell vil tale for en invasion af Irak-
-i en tale til FN's Sikkerhedsråd.
Nu vil de lukke aftalen.
- Er De sikker på, det vil lykkes? - Nu må vi se.
Hvad var det, vi havde gang i? Vi har bare pisset mod vinden.
- Vi gjorde vores arbejde. - Gid jeg ikke var blevet journalist.
Jeg bander Woodward og Bernstein langt væk.
De væltede en præsident, som ville dække over beskidte politiske kneb.
Denne præsident gør det værste nogensinde og bliver nok genvalgt.
Skål på det demokratiske eksperiment.
Tak. Hvert af mine udsagn i dag baserer sig på pålidelige kilder.
Situationens alvor afspejler alvoren af den trussel, -
- som Iraks masseødelæggelsesvåben udgør for verden.
Det hele er konstrueret.
Tenet sendte Powell så mange rapporter, som støttede invasionen.
Saddam Hussein vil anskaffe sig atombomber.
Cheney fik Scooter Libby til at plante tre argumenter.
1. Saddam bryder menneskerettigheder.
2. Hans forbindelse til al-Qaeda, hvilket Powell straks forkastede.
3. Iraks masseødelæggelsesvåben.
Det går ikke an at lade Saddam eje abc-våben i flere måneder eller år.
Ikke efter 11. september.
Over fire dage satte Powell alle CIA-folk til at undersøge beviserne.
80 % blev forkastet. Efter fire dage så Powell Tenet i øjnene og sagde:
"George, kan vi stå på mål for hvert et ord i det her?"
Og Tenet svarede:
"Alt i de rapporter er det rene guld. Det lover jeg."
Hvortil Powell svarede: "Godt, George, -
- for du skal sidde bag mig, når jeg præsenterer det for verden."
Vi må ikke svigte vor pligt og vort ansvar over for borgerne-
- i de lande, FN repræsenterer.
- Colin tog en for holdet. - Han har altid været en god soldat.
Har Iraks styre afrustet fuldstændigt og ubetinget?
Det eneste modsvar er det, -
- som et enstemmigt Sikkerhedsråd har vedtaget.
De skal afrustes fuldstændigt.
Storbritannien, Spanien og USA har præsenteret en resolution om, -
- at Irak ikke har opfyldt kravene i resolution 1441.
Det er ubestridelige fakta.
Hvad skader det at give Saddam et endeligt ultimatum på to-tre dage?
11. september ændrede strategien for, hvordan vi beskytter USA.
Min opgave er at beskytte det amerikanske folk.
Før kunne man inddæmme en person som Saddam.
Havet ville beskytte os mod hans terror.
11. september har lært amerikanerne...
- Du skal pakke din taske. - Okay.
...i hænderne på terrorister kan blive brugt her i USA.
King. John, King. Jeg har et manus...
Mange tak. Kritikere hævder, at det her er personligt.
Senator Kennedy sagde, -
- at Deres besættelse af Saddam bringer verden i fare.
De forbereder amerikanerne på en mulig krig.
Hvordan mener Deres rådgivere, at det i værste fald kan gå?
Sørg for, at det her land får at vide, hvad der sker derude.
- Ikke? - Det skal jeg nok.
Jeg aflagde ed på at beskytte USA's forfatning.
Han har masseødelæggelsesvåben og har brugt dem.
Han har trænet og finansieret al-Qaeda-lignende organisationer.
Jeg tager truslen alvorligt og reagerer på den.
Forhåbentlig kan det ske fredeligt. De hader det, vi står for.
Vi elsker frihed.
Millioner af amerikanere kan huske, -
- da begge partier sendte hæren ud for at give Vietnam et nyt regime.
50.000 amerikanere døde. Hanoi har stadig samme regime.
Og det har ikke truet en eneste amerikaner siden krigen.
Hvad vil De sige til sønner og døtre af veteranerne fra Vietnam-
- for at forsikre dem om, at De ikke nu går samme vej i Irak?
Det er et godt spørgsmål.
Man løber naturligvis en risiko ved enhver militær aktion.
Han trækker på al den erfaring, han har fra ikke at være i hæren...
Men vi har et klart sigte. Og vi ændrer ikke vores mission.
Det kan tage seks dage, seks uger.
Nok ikke seks måneder.
Regningen for det behøver ikke gå til amerikanske skatteborgere.
Det er et land, der har råd til selv at stå for genopbygning.
Vi kan ikke vide med sikkerhed, hvor hurtigt han kan skaffe våben.
Men beviset må ikke blive en paddehattesky.
Er amerikanerne klar til en lang, dyr-
- og blodig kamp med mange amerikanske tab?
Sådan vil det ikke gå. De vil tage imod os som befriere.
Seks uger inde i krigen skal præsidenten holde tale-
-på et hangarskib.
Amerikanske medborgere. De svære kampe i Irak er nu forbi.
I krigen mod Irak har USA og de allierede sejret.
MISSION FULDFØRT
Jeg vil derned.
De var de første, der døde.
Var De der?
Tak.
Selv tak.
Hele verden indså, at artiklerne fra de 18 måneder før invasionen-
- skrevet af Landay, Strobel og Galloway alle var sande.
New York Times endte med at give deres læsere en undskyldning.
Tallene stiger stadig...
Efter 17 år er hæren stadig i Irak. Nu i kampen mod IS.
2 billioner dollar har krigen hidtil kostet.
Over 36.000 amerikanere er sårede eller døde i kamp.
1 million irakere er blevet dræbt eller såret som følge af invasionen.
Nul masseødelæggelsesvåben er blevet fundet.
Hvordan føltes det at være de eneste, der søgte sandheden?
Det var ensomt. Det ironiske var, at hver gang vi skrev noget, -
-sagde Det Hvide Hus ingenting.
For det ville have været den bedste reklame for vores artikler.
Journalisternes problem er adgang.
New York Times havde adgang til de høje herrer og deres version.
Vi talte mest med efterretningsfolk-
- og diplomater på mellemniveau og lavere.
Dem, journalister ikke taler med.
En del af æren tilfalder vores daværende chef, Walcott.
Højtudviklede samfund skal bygge endnu mere på respekt for-
- vigtigheden af ærlig og klar journalistik.
Og en stædig insisteren på, hvad der er fakta.
Vi må lære at dække verden, så vi ved, hvad der sker derude.
Så vi kender sandheden.
Så vi kan undgå fejltagelser. Fejltagelser som Irak.
Det var de efterretninger, vi fik. Det var ikke noget, vi fandt på.
- Det var ikke alle, der tog fejl. - Næsten. Undtagen Knight Ridder.
Oversættelse: Malene Hollnagel Scandinavian Text Service 2018